[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 31.5.2006

COM(2006) 252 τελικό

Σχέδιο

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του παραρτήματος V του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/EΟΚ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στο άρθρο 7 παράγραφος 5 του κανονισμού (ΕΚ) αριθ. 850/2004 για τους έμμονους οργανικούς ρύπους προβλέπεται ότι οι οριακές τιμές συγκέντρωσης του παραρτήματος V καθορίζονται για τους σκοπούς της παραγράφου 4 στοιχείο β) πριν από τις 31 Δεκεμβρίου 2005, βάσει της διαδικασίας του άρθρου 17 παράγραφος 2. Σύμφωνα με το άρθρο 17 παράγραφος 1, η Επιτροπή επικουρείται από την επιτροπή του άρθρου 18 της οδηγίας 75/442/ΕΟΚ, για όλα τα θέματα που αφορούν τα απόβλητα και εμπίπτουν στο πεδίο εφαρμογής του εν λόγω κανονισμού.

Κατόπιν τούτου, η Επιτροπή υπέβαλε, στις 25 Ιανουαρίου 2006, σχέδιο κανονισμού προς ψήφιση στην επιτροπή του άρθρου 18 της οδηγίας 75/442/ΕΟΚ περί των στερεών αποβλήτων. Δεν επετεύχθη ειδική πλειοψηφία για το συγκεκριμένο σχέδιο κανονισμού.

Επομένως, σύμφωνα με την διαδικασία του άρθρου 5 της απόφασης 1999/468/EΚ, υποβάλλεται στο Συμβούλιο πρόταση κανονισμού του Συμβουλίου. Εάν, εντός τριών μηνών από την ημερομηνία παραπομπής της πρότασης, το Συμβούλιο δεν έχει αποφανθεί επ’ αυτής, τα προτεινόμενα μέτρα θα εγκριθούν από την Επιτροπή.

Σχέδιο

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του παραρτήματος V του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους και την τροποποίηση της οδηγίας 79/117/EΟΚ

(Κείμενο που παρουσιάζει ενδιαφέρον για τον ΕΟΧ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004 για τους έμμονους οργανικούς ρύπους και την τροποποίηση της οδηγίας 79/117/ΕΟΚ[?], και ιδίως το άρθρο 7 παράγραφος 5 πρώτο εδάφιο, το άρθρο 7 παράγραφος 6 και το άρθρο 14 παράγραφος 3,

Εκτιμώντας τα εξής:

(1) Η Επιτροπή διεξήγαγε μελέτη σχετικά με την εφαρμογή των διατάξεων του κανονισμού (ΕΚ) αριθ. 850/2004 που αφορούν τα απόβλητα. Στη μελέτη αυτή καθορίστηκαν μέγιστες οριακές τιμές συγκέντρωσης για τους σκοπούς του μέρους 2 του παραρτήματος V του κανονισμού (ΕΚ) αριθ. 850/2004. Σε περίπτωση υπέρβασης των τιμών αυτών, δεν είναι δυνατόν να αποκλειστεί το ενδεχόμενο εμφάνισης κινδύνων για την υγεία του ανθρώπου και για το περιβάλλον. Ως εκ τούτου, το παράρτημα V του κανονισμού (ΕΚ) αριθ. 850/2004 πρέπει να τροποποιηθεί αναλόγως.

(2) Όσον αφορά την ουσία toxaphene, η οποία αποτελεί μείγμα περισσοτέρων από 670 ουσιών, δεν υφίσταται αναγνωρισμένη κατάλληλη αναλυτική μεθοδολογία για τον προσδιορισμό της ολικής συγκέντρωσης. Ωστόσο, η προαναφερθείσα μελέτη δεν εντόπισε αποθέματα που να συνίστανται σε, να περιέχουν ή να έχουν μολυνθεί από toxaphene στην Ευρωπαϊκή Ένωση. Επιπλέον, η μελέτη κατέδειξε ότι, στις περιπτώσεις όπου ανιχνεύθηκαν, σε απόβλητα, φυτοφάρμακα που συνιστούν έμμονους οργανικούς ρύπους, οι συγκεντρώσεις τους ήταν συνήθως υψηλές σε σχέση με τις προτεινόμενες οριακές τιμές συγκέντρωσης. Επομένως, οι διαθέσιμες αναλυτικές μέθοδοι προσδιορισμού της toxaphene μπορούν, επί του παρόντος, να θεωρηθούν επαρκείς για τους σκοπούς του παρόντος κανονισμού.

(3) Η οριακή τιμή συγκέντρωσης για τις πολυχλωριωμένες διβενζο-p-διοξίνες και τα πολυχλωριωμένα διβενζοφουράνια (PCDF/PCDD) εκφράζεται σε συγκέντρωση ισοδυνάμου τοξικότητας («TEQ»), χρησιμοποιώντας τους συντελεστές τοξικής ισοδυναμίας («TEF») που καθόρισε η Παγκόσμια Οργάνωση Υγείας το 1998. Τα δεδομένα που διατίθενται για τα παρόμοια με τις διοξίνες PCB δεν επαρκούν για να συμπεριληφθούν οι ενώσεις αυτές στην TEQ.

(4) Το εξαχλωροκυκλοεξάνιο (HCH) είναι η ονομασία μείγματος, τεχνικής καθαρότητας, διαφόρων ισομερών. Η πλήρης ανάλυσή τους δεν θεωρείται σκόπιμη. Δεδομένου ότι μόνο τα ισομερή α-, β- και γ- HCH έχουν τοξικολογική σημασία, η οριακή τιμή συγκέντρωσης αναφέρεται μόνο σ’ αυτά. Με τα περισσότερα πρότυπα μείγματα αναλυτικής καθαρότητας που διατίθενται στο εμπόριο για την ανάλυση ενώσεων της κατηγορίας αυτής ταυτοποιούνται μόνο τα ανωτέρω ισομερή.

(5) Τα μέτρα που προβλέπονται στον παρόντα κανονισμό είναι τα πλέον ενδεδειγμένα για την εξασφάλιση υψηλού επιπέδου προστασίας,

(6) Η επιτροπή του άρθρου 17 παράγραφος 1 του κανονισμού (ΕΚ) αριθ. 850/2004 δεν διατύπωσε γνώμη για τα μέτρα που προβλέπονται σε σχέδιο κανονισμού της Επιτροπής, στο πλαίσιο της διαδικασίας του άρθρου 17 παράγραφος 2 του εν λόγω κανονισμού, σύμφωνα με την οποία ζητήθηκε η γνώμη της στις 25 Ιανουαρίου 2006,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα V του κανονισμού (ΕΚ) αριθ. 850/2004 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Ο πίνακας στο μέρος 2 του παραρτήματος V του κανονισμού (ΕΚ) αριθ. 850/2004 αντικαθίσταται από τα ακόλουθα:

Απόβλητα όπως έχουν ταξινομηθεί στην απόφαση 2000/532/EΚ της Επιτροπής | Μέγιστες οριακές τιμές συγκέντρωσης για τις ουσίες που παρατίθενται στο παράρτημα IV[?] | Εργασία |

10 | αποβλητα από θερμικες επεξεργασιες | Aldrin: 5000 mg/kg· Chlordane: 5000 mg/kg· Dieldrin: 5000 mg/kg· Endrin: 5000 mg/kg· Heptachlor: 5000 mg/kg· Εξαχλωροβενζόλιο: 5000 mg/kg· Mirex: 5000 mg/kg· Toxaphene: 5000 mg/kg· Πολυχλωριωμένα διφαινύλια (PCB)[?]: 50 mg/kg DDT (1,1,1-τριχλωρο | Μόνιμη αποθήκευση μόνο σε: ασφαλή, βαθιά, υπόγεια, σκληρά πετρώματα, αλατωρυχεία ή χώρους υγειονομικής ταφής για επικίνδυνα απόβλητα (υπό την προϋπόθεση ότι τα απόβλητα είναι στερεοποιημένα ή μερικώς σταθεροποιημένα όπου αυτό είναι τεχνικώς εφικτό, όπως απαιτείται για την ταξινόμηση των αποβλήτων στο υποκεφάλαιο 19 03 της απόφασης 2000/532/EΚ). |

10 01 | Απόβλητα από σταθμούς ηλεκτροπαραγωγής ή άλλους σταθμούς καύσης (εκτός από το κεφάλαιο 19) |

10 01 14 (*)4 | Τέφρα κλιβάνου, σκωρία και σκόνη λέβητα από συναποτέφρωση, που περιέχει επικίνδυνες ουσίες |

10 01 16 (*) | Πτητική τέφρα από συναποτέφρωση, που περιέχει επικίνδυνες ουσίες |

10 02 | Απόβλητα από τη βιομηχανία σιδήρου και χάλυβα |

-2,2-δις(4-χλωροφαινυλ) αιθάνιο): 5000 mg/kg· Chlordecone: 5000 mg/kg· Πολυχλωριωμένες διβενζο-p-διοξίνες και διβενζοφουράνια (PCDD/PCDF)[?] 5 mg/kg· το άθροισμα των ισομερών α-, β- και γ- HCH: 5000 mg/kg· Εξαβρωμοδιφαινύλιο: 5000 mg/kg | Πρέπει δε να τηρούνται οι διατάξεις της οδηγίας 1999/31/EΚ του Συμβουλίου[?] και της απόφασης 2003/33/EΚ του Συμβουλίου[?] και να έχει αποδειχθεί ότι η επιλεγείσα εργασία είναι προτιμότερη από περιβαλλοντική άποψη. |

Απόβλητα όπως έχουν ταξινομηθεί στην απόφαση 2000/532/EΚ της Επιτροπής | Μέγιστες οριακές τιμές συγκέντρωσης για τις ουσίες που παρατίθενται στο παράρτημα IV | Εργασία |

10 02 07 (*) | Στερεά απόβλητα από την επεξεργασία αερίων που περιέχουν επικίνδυνες ουσίες |

10 03 | Απόβλητα από τη θερμική μεταλλουργία αλουμινίου |

10 03 04 (*) | Σκωρίες πρωτοβάθμιας παραγωγής |

10 03 08 (*) | Αλατώδεις σκωρίες δευτεροβάθμιας παραγωγής |

10 03 09 (*) | Μαύρες επιπλέουσες σκωρίες δευτεροβάθμιας παραγωγής |

10 03 19 (*) | Σκόνη καυσαερίων που περιέχει επικίνδυνες ουσίες |

10 03 21 (*) | Άλλα σωματίδια και σκόνη (συμπεριλαμβάνεται η σκόνη σφαιρομύλου), που περιέχουν επικίνδυνες ουσίες |

10 03 29 (*) | Απόβλητα από την επεξεργασία αλατωδών σκωριών και μαύρων επιπλεουσών σκωριών, που περιέχουν επικίνδυνες ουσίες |

10 04 | Απόβλητα από τη θερμική μεταλλουργία μολύβδου |

10 04 01 (*) | Σκωρίες πρωτογενούς και δευτερογενούς παραγωγής |

10 04 02 (*) | Επιπλέουσες σκωρίες και εξαφρίσματα πρωτογενούς και δευτερογενούς παραγωγής |

10 04 04 (*) | Σκόνη καυσαερίων |

10 04 05 (*) | Άλλα σωματίδια και σκόνη |

10 04 06 (*) | Στέρεα απόβλητα από την επεξεργασία αερίων |

10 05 | Απόβλητα από τη θερμική μεταλλουργία ψευδαργύρου |

10 05 03 (*) | Σκόνη καυσαερίων |

10 05 05 (*) | Στέρεα απόβλητα από την επεξεργασία αερίων |

10 06 | Απόβλητα από τη θερμική μεταλλουργία χαλκού |

10 06 03 (*) | Σκόνη καυσαερίων |

10 06 06 (*) | Στερεά απόβλητα από την επεξεργασία αερίων |

10 08 | Απόβλητα από τη θερμική μεταλλουργία άλλων μη σιδηρούχων μετάλλων |

10 08 08 (*) | Αλατώδεις σκωρίες πρωτογενούς και δευτερογενούς παραγωγής |

10 08 15 (*) | Σκόνη καυσαερίων που περιέχει επικίνδυνες ουσίες |

10 09 | Απόβλητα από τη χύτευση σιδηρούχων τεμαχίων |

10 09 09 (*) | Σκόνη καυσαερίων που περιέχει επικίνδυνες ουσίες |

16 | ΑΠΟΒΛΗΤΑ ΜΗ ΠΡΟΔΙΑΓΡΑΦΟΜΕΝΑ ΑΛΛΩΣ ΣΤΟΝ ΚΑΤΑΛΟΓΟ |

16 11 | Απόβλητα υλικά επένδυσης και εμαγιέ για πυρίμαχες επιφάνειες |

16 11 01 (*) | Υλικά επένδυσης και εμαγιέ για πυρίμαχες επιφάνειες με βάση τον άνθρακα από μεταλλουργικές διεργασίες, που περιέχουν επικίνδυνες ουσίες |

16 11 03 (*) | Άλλα υλικά επένδυσης και εμαγιέ για πυρίμαχες επιφάνειες από μεταλλουργικές διεργασίες, που περιέχουν επικίνδυνες ουσίες |

Απόβλητα όπως έχουν ταξινομηθεί στην απόφαση 2000/532/EΚ της Επιτροπής | Μέγιστες οριακές τιμές συγκέντρωσης για τις ουσίες που παρατίθενται στο παράρτημα IV | Εργασία |

17 | ΑΠΟΒΛΗΤΑ από ΚΑΤΑΣΚΕΥΕΣ ΚΑΙ ΚΑΤΕΔΑΦΙΣΕΙΣ (ΠΕΡΙΛΑΜΒΑΝΕΤΑΙ ΧΩΜΑ ΕΚΣΚΑΦΗΣ από ΜΟΛΥΣΜΕΝΕΣ ΤΟΠΟΘΕΣΙΕΣ) |

17 01 | Σκυρόδεμα, τούβλα, πλακάκια και κεραμικά |

17 01 06 (*) | Μείγματα ή επιμέρους συστατικά από σκυρόδεμα, τούβλα, πλακάκια και κεραμικά που περιέχουν επικίνδυνες ουσίες |

17 05 | Χώματα περιλαμβανομένων χωμάτων εκσκαφής από μολυσμένες τοποθεσίες, πέτρες και μπάζα εκσκαφών |

17 05 03 (*) | Χώματα και πέτρες που περιέχουν επικίνδυνες ουσίες |

17 09 | Άλλα απόβλητα δομικών κατασκευών και κατεδαφίσεων |

17 09 02 (*) | Απόβλητα δομικών κατασκευών και κατεδαφίσεων που περιέχουν PCB, με εξαίρεση τον εξοπλισμό που περιέχει PCB |

17 09 03 (*) | Άλλα απόβλητα δομικών κατασκευών και κατεδαφίσεων που περιέχουν επικίνδυνες ουσίες |

19 | ΑΠΟΒΛΗΤΑ από τις ΜΟΝΑΔΕΣ ΕΠΕΞΕΡΓΑΣΙΑΣ ΑΠΟΒΛΗΤΩΝ, τις ΕΓΚΑΤΑΣΤΑΣΕΙΣ ΕΠΕΞΕΡΓΑΣΙΑΣ ΥΓΡΩΝ ΑΠΟΒΛΗΤΩΝ ΕΚΤΟΣ ΣΗΜΕΙΟΥ ΠΑΡΑΓΩΓΗΣ ΚΑΙ από ΤΗΝ ΠΡΟΕΤΟΙΜΑΣΙΑ ΥΔΑΤΟΣ ΠΡΟΟΡΙΖΟΜΕΝΟΥ ΓΙΑ ΚΑΤΑΝΑΛΩΣΗ ΑΠΟ ΤΟΝ ΑΝΘΡΩΠΟ ΚΑΙ ΥΔΑΤΟΣ ΓΙΑ ΒΙΟΜΗΧΑΝΙΚΗ ΧΡΗΣΗ |

19 01 | Απόβλητα από την καύση ή πυρόλυση αποβλήτων |

19 01 07 (*) | Στερεά απόβλητα από την επεξεργασία αερίων |

19 01 11 (*) | Τέφρα και σκωρία κλιβάνου, που περιέχουν επικίνδυνες ουσίες |

19 01 13 (*) | Πτητική τέφρα που περιέχει επικίνδυνες ουσίες |

19 01 15 (*) | Σκόνη λεβήτων που περιέχει επικίνδυνες ουσίες |

19 04 | Υαλοποιημένα απόβλητα και απόβλητα από διεργασίες υαλοποίησης |

19 04 02(*) | Πτητική τέφρα και άλλα απόβλητα επεξεργασίας καυσαερίων |

19 04 03 (*) | Μη υαλοποιημένη στερεά φάση |

[1] ΕΕ L 158 της 30.4.2004, σ. 7· διορθωμένη έκδοση στην ΕΕ L 229 της 29.6.2004, σ. 5.

[2] Οδηγία 1999/31/EΚ του Συμβουλίου της 26ης Απριλίου 1999 περί υγειονομικής ταφής των αποβλήτων (ΕΕ L 182 της 16.7.1999, σ. 1). Οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003.

[3] Απόφαση 2003/33/EΚ του Συμβουλίου της 19ης Δεκεμβρίου 2002 για τον καθορισμό κριτηρίων και διαδικασιών αποδοχής των αποβλήτων στους χώρους υγειονομικής ταφής σύμφωνα με το άρθρο 16 και το παράρτημα II της οδηγίας 1999/31/EΚ (ΕΕ L 11 της 16.1.2003. σ. 27).

4 Τα απόβλητα που σημειώνονται με αστερίσκο (*) θεωρούνται επικίνδυνα απόβλητα σύμφωνα με την οδηγία 91/689/ΕΟΚ για τα επικίνδυνα απόβλητα (ΕΕ L 337 της 31. 12 .1991, σ. 20. Οδηγία όπως τροποποιήθηκε από την οδηγία 94/31/EΚ, ΕΕ L 168 της 2. 7. 1991, σ. 28), και υπόκεινται στις διατάξεις της οδηγίας αυτής.

[i] Οι οριακές τιμές ισχύουν αποκλειστικά για χώρους υγειονομικής ταφής επικίνδυνων αποβλήτων.

6 Εφαρμόζεται, κατά περίπτωση, η μέθοδος υπολογισμού που καθορίζεται στα ευρωπαϊκά πρότυπα EN 12766-1 και EN 12766-2.

7 Η οριακή τιμή υπολογίζεται ως PCDD και PCDF σύμφωνα με τους ακόλουθους συντελεστές τοξικής ισοδυναμίας (TEF):

PCDD | TEF |

2,3,7,8-TeCDD | 1 |

1,2,3,7,8-PeCDD | 1 |

1,2,3,4,7,8-HxCDD | 0,1 |

1,2,3,6,7,8-HxCDD | 0,1 |

1,2,3,7,8,9-HxCDD | 0,1 |

1,2,3,4,6,7,8-HpCDD | 0,01 |

OCDD | 0,0001 |

PCDF |

2,3,7,8-TeCDF | 0,1 |

1,2,3,7,8-PeCDF | 0,05 |

2,3,4,7,8-PeCDF | 0,5 |

1,2,3,4,7,8-HxCDF | 0,1 |

1,2,3,6,7,8-HxCDF | 0,1 |

1,2,3,7,8,9-HxCDF | 0,1 |

2,3,4,6,7,8-HxCDF | 0,1 |

1,2,3,4,6,7,8-HpCDF | 0,01 |

1,2,3,4,7,8,9-HpCDF | 0,01 |

OCDF | 0,0001 |